Diari Oficial de la Generalitat Valenciana


Sumari del DOGV 3455, del 16-03-1999 (1999/1653)

RESOLUCIÓ d’11 de febrer de 1999, de la Direcció General de Treball, per la qual es disposen el registre i la publicació de l’acta de la Comissió Paritària sobre revisió salarial per a l’any 1999 i pròrroga del Conveni Col·lectiu de Laboratoris de Pròtesi Dental de Castelló i València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3455

Data del DOGV
:   16-03-1999

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1999/1653


Data del document
:   11-02-1999

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * València
    * Castelló de la Plana
    * conveni col·lectiu
    * política sanitària

RESOLUCIÓ d'11 de febrer de 1999, de la Direcció General de Treball, per la qual es disposen el registre i la publicació de l'acta de la Comissió Paritària sobre revisió salarial per a l'any 1999 i pròrroga del Conveni Col·lectiu de Laboratoris de Pròtesi Dental de Castelló i València. [1999/Q1653]
  
Vista l'acta de la Comissió Paritària sobre revisió salarial per a l'any 1999 i pròrroga del Conveni Col·lectiu de Laboratoris de Pròtesi Dental de Castelló i València, presentada davant esta Direcció General de Treball el dia 4 de febrer de 1999, celebrada en data 18 de gener de 1999, en la qual s'establixen les taules salarials per a l'any 1999 i s'estén la vigència temporal del Conveni fins al 31 de desembre de l'any 2000, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i depòsit de convenis col·lectius de treball, esta Direcció General de Treball, de conformitat amb les competències que té transferides d'acord amb el Reial Decret 4.105/1982, de 29 de desembre, resol:
  
Primer
  
Ordenar-ne la inscripció en el Registre de Convenis Col·lectius de Treball d'esta Direcció General, amb notificació a la Comissió Paritària, i depòsit del text original de l'acta.
  
Segon
  
Disposar-ne la publicació en el Diari Oficial de la Generalitat Valenciana.
  
València, 11 de febrer de 1999.- El director general de Treball: Román Ceballos Sancho.
  
Assistents:
  
PIMEV:
  
Julián Castillo
  
Rafael Gil
  
Luis Casado
  
José Luis Ayuso
  
Pere Anrubia
  
Pascual Matoses
  
PIMEC:
  
Fernando Amorós
  
CCOO:
  
Jesús Romero
  
Luis Balada
  
José Sanchis
  
Consuelo Egea
  
UGT:
  
Eugenio Negrete
  
A València, 18 de gener de 1999, reunides les persones indicades al marge, en representació de les organitzacions sindicals i empresarials integrants de la Comissió Paritària del Conveni Col·lectiu de laboratoris de pròtesi dental de Castelló i València, en la seu de la plaça de Tetuan, 19, entresol, de la ciutat de València, s'acorda que la presidència de la reunió recaiga en el senyor José Sanchis, de la representació sindical, i que exercisca la secretaria, per la representació empresarial, el senyor Rafael Gil.
  
Atés que l'article 20 del vigent Conveni Col·lectiu del sector indica que les retribucions per a 1999 les fixarà la Comissió Paritària després de la negociació que es portarà a cap durant els mesos de desembre de 1998 i gener de 1999.
  
Atés que l'article 37.a del vigent Conveni Col·lectiu del sector indica que entre les funcions de la Comissió Paritària està la interpretació del Conveni.
  
Atés que l'article 9.2 del vigent Conveni Col·lectiu del sector indica que durant la seua vigència, la Comissió Paritària iniciarà l'adaptació al sector de tot allò relatiu a modalitats de contractació i el resultat d'esta s'incorporarà al text del Conveni per a la seua aplicació.
  
Ambdues parts, després de l'oportú període de negociació, i reconeixent-se novament la legitimació i representació que al seu dia acreditaren, i que posteriorment ha sigut reconeguda per sentència número 451 de 1998 del Jutjat Social número 16 dels de València, dictada en les resolucions números 8.196/98- 553/98, acorden:
  
Estendre la vigència temporal del Conveni Col·lectiu de laboratoris de pròtesi dental de Castelló i València fins al 31 de desembre de l'any 2000, amb les següents modificacions:
  
1. Modificar el paràgraf segon de l'article 10 del vigent Conveni Col·lectiu, la redacció del qual serà la següent: quan en la jornada de treball es realitzen de forma continuada cinc hores i mitja o més hores es tindrà dret per part dels treballadors i les treballadores a un descans de 15 minuts. El dit període de temps es considerarà com efectivament treballat.
  
2. Establir les següents retribucions, que per a 1999 apareixen com a annex I:
  
2.1 Per a l'any 1999: els nivells de responsabilitat 1, 2 i 3 s'incrementen amb l'1,8%.
  
Els nivells de responsabilitat 4 i 5 s'incrementen amb el 2,3%.
  
2.2 Per a l'any 2000: els nivells de responsabilitat 1, 2 i 3 s'incrementaran amb el índex de preus al consum establit en la Llei de Pressupostos Generals de l'Estat per a l'any 2000.
  
Els nivells de responsabilitat 4 i 5 s'incrementaran addicionant un 0,5% al índex de preus al consum establit en la Llei de Pressupostos Generals de l'Estat per a l'any 2000.
  
3. Fixar l'import del plus de promoció econòmica establit en l'article 21 del vigent Conveni Col·lectiu del sector per a la província de Castelló, a partir de l'1 de gener de l'any 2000 en 5.000 pessetes mensuals a aquells treballadors que acumulen un any de permanència en l'empresa, sense perjudici que, també a partir de l'1 de gener de l'any 2000 s'aplique als imports establits per al mencionat plus de promoció econòmica en les províncies de Castelló i de València l'increment mitjà acordat per a l'any 2000.
  
4. Interpretar l'article 21 del vigent Conveni Col·lectiu del sector a fi d'evitar aplicacions que tot i diferir de la finalitat amb què s'establí, podrien suposar una vulneració del Conveni Col·lectiu. Així, la Comissió Paritària del Conveni Col·lectiu de laboratoris de pròtesi dental de Castelló i València interpreta que el plus de promoció econòmica ha de pagar-se a la totalitat d'empleats del sector sempre que acumulen un any de permanència en l'empresa, siga quina siga la data d'incorporació a l'empresa, d'acord amb els imports establits en el Conveni Col·lectiu per a cada any de vigència.
  
Així mateix, els treballadors i les treballadores que l'1 de gener de 1998 perceberen alguna quantitat en concepte d'antiguitat, en cap cas perden el dret al cobrament de la dita quantitat, si bé passen a percebre-la sense cap increment i en concepte de condició personal més beneficiosa.
  
En definitiva, el plus de promoció econòmica, és una compensació per la congelació de l'antiguitat per a tots els treballadors, per tant ja no es meritarà en el sector cap complement personal d'antiguitat, ja que este concepte ha sigut suprimit des de l'entrada en vigor del Conveni Col·lectiu de laboratoris de pròtesi dental de Castelló i València (DOGV número 3.184, de 16.02.98).
  
5. Per a complir la disposició addicional primera de la Llei 63/1997, en l'àmbit d'aplicació del Conveni Col·lectiu de laboratoris de pròtesi dental de Castelló i València es podrà realitzar el contracte de treball per al foment de la contractació indefinida amb aquells treballadors que, en la data de realització del contracte, estigueren empleats en la mateixa empresa mitjançant un contracte de duració determinada o temporal, inclosos els contractes formatius, encara que estos s'hagueren subscrit una vegada transcorregut l'any des de l'entrada en vigor del Reial Decret Llei 8/1997, de 16 de maig.
  
6. S'autoritza la senyora Consuelo Egea Folgado, amb document nacional d'identitat 75627118, per al registre, el depòsit i la posterior publicació de la present acta.
  
I com a prova de conformitat subscriuen la present acta al lloc i en la data que consten en l'encapçalament.
  
Taula salarial 1999
  
 Valor euro: 166,386
  
Categories Salari pessetes Salari euros
  
Nivell I 183.240 pessetes 1.101,29
  
Nivell II 137.430 pessetes 825,97
  
Nivell III 107.908 pessetes 648,54
  
Nivell IV 82.137 pessetes 493,65
  
Nivell V 78.260 pessetes 470,35
  
c) AUTORITZACIONS ADMINISTRATIVES
  
Conselleria d'Ocupació, Indústria i Comerç